### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. november 2020 har vedtaget Magistratens foranstående indstilling af 9. november 2020.

Offentlig fremlæggelse af forslag til Lokalplan nr. 1134, Fritliggende enfamiliehuse ved [adresse] og [adresse], Egå, og tillæg nr. 78 til Kommuneplan 2017.

### Resumé

Lokalplanområdet ligger i byzone og udgøres af en matrikel på ca. 3.800 m², som er privat ejet.

Lokalplanområdet ligger ved Egåen, midt i et stort udbygget boligområde. Baggrunden for lokalplanens udarbejdelse er en henvendelse fra ejeren, som ønsker at udvikle området.

Lokalplanen giver mulighed for at udstykke lokalplanområdet i fire parcelhusgrunde til åben-lav boligbebyggelse i form af fritliggende enfamiliehuse.

Lokalplanen overholder kommuneplanens rammebestemmelser i området. Den sydligste del af lokalplanområdet er i Kommuneplan 2017 udpeget som oversvømmelsestruet, og der er derfor udarbejdet et kommuneplantillæg om risikoen for oversvømmelse.

Tre af de nye grunde får vejadgang via [adresse], og den fjerde grund vil som hidtil have vejadgang via [adresse]. Ved vedtagelsen af lokalplanen tildeles de nødvendige vejadgange.

Lokalplanen fremlægges som en kategori B-plan med en offentlighedsfase på 4 uger, hvilket betyder, at såfremt der ikke indkommer væsentlige indsigelser, vil planen blive endeligt vedtaget efter beføjelse af Teknik og Miljø uden politisk behandling.

### Indstilling

Det indstilles, at

1) forslag til lokalplan nr. 1134 godkendes til offentlig fremlæggelse.

2) forslag til Tillæg nr. 78 til Kommuneplan 2017 godkendes til offentlig fremlæggelse.

### Sagens forløb

04-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-11-2020 Magistraten
Fremsendes til [adresse] med bemærkning, at Magistraten i mødet den 9. november 2020 anbefaler, at byrådet tiltræder Magistratsafdelingen for Teknik og Miljøs indstilling af 26. oktober 2020.
 18-11-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. november 2020 har vedtaget Magistratens foranstående indstilling af 9. november 2020.